Държавен вестник, бр. 106, 2023 г., стр. 33

БРОЙ  106	
Д Ъ Р Ж А В Е Н  В Е С Т Н И К 	
СТР.  33  
3. сумата на възстановени на съставно об­
разувание включени данъци или на такива, с 
които е намалено негово данъчно задължение, 
с която не са били коригирани разходите за 
текущи данъци, освен ако не е свързана с 
допустим възстановим данъчен кредит;
4. разходите за текущи данъци, свързани 
с несигурно данъчно третиране;
5. всички разходи за текущи данъци, които 
не се очаква да бъдат платени в срок от три 
години след края на данъчния период.
(4) Когато включен данък попада в пове­
че от една точка от ал. 1 – 3, той се отчита 
еднократно при определяне на размера на 
коригираните включени данъци.
(5) Когато за данъчен период липсва нетна 
допустима печалба в дадена юрисдикция и 
размерът на коригираните включени данъци 
за тази юрисдикция е отрицателен и по-ма­
лък от сума, равна на 15 на сто от нетната 
допустима загуба, разликата между размера 
на коригираните включени данъци и очак­
ваните коригирани включени данъци пред­
ставлява коригиран допълнителен данък за 
този данъчен период. Сумата на коригирания 
допълнителен данък се разпределя на всяко 
съставно образувание в юрисдикцията по реда 
на чл. 260ю, ал. 3.
Корекция за отсрочени данъци
Чл. 260у. (1) За целите на този член:
1. „неразрешено начисляване“ е всяка 
промяна в начислените разходи за отсрочени 
данъци на съставно образувание, свързани 
с несигурно данъчно третиране или с раз­
пределение на печалба от друго съставно 
образувание;
2. „неизползвано начисляване“ е всяко 
увеличение на отсрочен данъчен пасив на 
съставно образувание в данъчен период, който 
не се очаква да бъде платен в срока по ал. 8 
и по отношение на което е упражнен избор в 
съответствие с чл. 260я24, ал. 2 от подаващото 
информация съставно образувание да не се 
включва в корекцията за отсрочени данъци 
за същия данъчен период.
(2) Когато размерът на данъчната ставка, 
използвана за изчисляване на разходите за 
отсрочени данъци, е равна на или по-ниска от 
15 на сто, сумата на корекцията за отсрочени 
данъци, с която се увеличават коригираните 
включени данъци на съставно образувание за 
данъчен период съгласно чл. 260т, ал. 1, т. 2, 
е равна на сумата на разходите за отсрочени 
данъци, начислени по отношение на включени 
данъци и коригирани по реда на ал. 4 – 7.
(3) Когато размерът на данъчната ставка, 
използвана за изчисляване на разходите за 
отсрочени данъци, е по-висока от 15 на сто, 
сумата на корекцията за отсрочени данъци, с 
която се увеличават коригираните включени 
данъци на съставно образувание за данъчен 
период съгласно чл. 260т, ал. 1, т. 2, е равна 
на сумата на разходите за отсрочени данъци, 
начислени по отношение на включени данъци 
и преизчислени при данъчна ставка от 15 на 
сто и коригирани по реда на ал. 4 – 7.
(4) Корекцията за отсрочени данъци се 
увеличава със:
1. сумата на всяко неразрешено начисля­
ване или неизползвано начисляване, платена 
през данъчния период;
2. сумата на отсрочен данъчен пасив, 
платена в данъчния период, с която е била 
намалена корекцията за отсрочени данъци в 
предходен данъчен период.
(5) Когато в данъчен период не е признат 
отсрочен данъчен актив, формиран във връзка 
със загуба, поради това, че не са изпълнени 
условията за признаването му, корекцията за 
отсрочени данъци се намалява със сумата, с 
която би била намалена тя, при условие че в 
данъчния период е бил признат отсрочен да­
нъчен актив, формиран във връзка със загуба.
(6) В корекцията за отсрочени данъци не 
се включват:
1. сумата на разходите за отсрочени данъ­
ци, начислени във връзка с приходи, разходи 
и суми, които не участват при определянето 
на допустимата печалба или загуба съгласно 
глава тридесет и четвърта „в“;
2. сумата на разходите за отсрочени да­
нъци, начислени във връзка с неразрешени 
начислявания и неизползвани начислявания;
3. размерът на корекции на стойността 
на отсрочен данъчен актив, извършени при 
преоценка;
4. сумата на разходите за отсрочени данъци, 
получена при преизчисляване стойността на 
отсрочени данъчни активи или пасиви при 
промяна на данъчната ставка, при която е 
била изчислена стойността им;
5. сумата на разходите за отсрочени данъци, 
начислени във връзка с възникване на правото 
на данъчни кредити и с тяхното използване.
(7) Когато размерът на отсрочен данъчен 
актив, формиран във връзка с допустима за­
губа на съставно образувание, е определен за 
данъчен период при данъчна ставка, по-ниска 
от 15 на сто, той може да бъде преизчислен за 
същия данъчен период при ставка от 15 на сто, 
в случай че данъчно задълженото лице може 
да докаже, че отсроченият данъчен актив е 
свързан с допустима загуба. Когато в резултат 
на преизчисляването по изречение първо се 
увеличи размерът на отсрочения данъчен ак­
тив, с размера на увеличението се намалява 
сумата на корекцията за отсрочени данъци.
(8) Коригираните включени данъци се 
намаляват с размера на отсрочен данъчен 
пасив, признат във връзка с данъчна временна 
разлика, която не е намерила обратно про­
явление в срок от пет данъчни периода след 
периода, в който е възникнала, или който не 
е платен в този срок, доколкото тази сума е 
била включена в корекцията за отсрочени 
данъци при възникването є. Намалението по 
изречение първо се извършва в петия данъчен 
период преди текущия данъчен период, като 
ефективната данъчна ставка и допълнител­